*Priloga 5 c*

**NAROČNIK: Zavod Republike Slovenije za blagovne**

**rezerve Republike Slovenije**

Dunajska cesta 106, 1000 LJUBLJANA,

ki ga zastopa direktor Tomi Rumpf

matična številka: 5022959

ID za DDV: SI34375848

(v nadaljevanju: zavod)

**IZVAJALEC:**

ID za DDV:

matična številka:

(v nadaljevanju: skladiščnik)

skleneta naslednjo

POGODBO

o skladiščenju in obnavljanju državnih blagovnih rezerv

**UVODNA DOLOČBA**

1. člen

Pogodbeni stranki sta sporazumni, da bo skladiščnik na podlagi te pogodbe skladiščil in obnavljal državne blagovne rezerve iz 1. člena pogodbe o menjavi motornih olj št. ………… z dne …………. (v nadaljevanju: blagovne rezerve), v skladišču skladiščnika na naslovu ………………………………………………………………..

**POGOJI SKLADIŠČENJA**

1. člen

Skladiščnik zagotavlja, da ima za skladiščenje blaga iz 1. člena te pogodbe v skladišču iz 1. člena te pogodbe veljavna vsa predpisana dovoljenja.

Skladiščnik tudi zagotavlja, da je skladišče iz 1. člena te pogodbe v takšnem gradbenem in tehničnem stanju, da bo uskladiščeno blago lahko imelo ustrezne fizikalno kemijske lastnosti v skladu s predpisi, in je tako primerno za skladiščenje tovrstnega blaga ter da ga bo v takšnem stanju vzdrževal.

1. člen

Skladiščnik bo opravljal za Zavod vsa dela v zvezi s prevzemom, manipulacijo, skladiščenjem in obnavljanjem blagovnih rezerv ter skrbel, da bodo pogoji skladiščenja ustrezali normativom, ki veljajo za tovrstne blagovne rezerve.

Skladiščnik bo obnavljal blagovne rezerve v skladu s pravili stroke najmanj enkrat na leto.

V primeru spremenjenih razmer na trgu ali ukinitve prometa s posameznimi blagovnimi rezervami bo skladiščnik po predhodno pridobljenem soglasju Zavoda opravil zamenjavo uskladiščenih blagovnih rezerv z ustreznejšimi blagovnimi rezervami. Pri zamenjavi blagovnih rezerv se upoštevajo tržne cene na dan menjave.

Pred izvedbo obnavljanja pogodbeni stranki skleneta poseben dogovor. Obnavljanje in zamenjava se izvede v skladu z veljavno davčno zakonodajo.

1. člen

Za vsako razpolaganje z blagovnimi rezervami, ki presega skladiščenje in obnavljanje blagovnih rezerv, mora skladiščnik predhodno pridobiti pisno soglasje Zavoda in izstaviti ustrezno dokumentacijo in jo najkasneje v treh dneh po prevzemu ali odpremi blagovnih rezerv posredovati Zavodu.

1. člen

Skladiščnik mora skladiščiti uskladiščene blagovne rezerve kot dober gospodar in nosi vso odgovornost za količino in kakovost blagovnih rezerv. Na izrecno pisno zahtevo Zavoda se skladiščnik obvezuje za skladiščene blagovne rezerve izstaviti skladiščnico.

1. člen

Skladiščnik se zavezuje k izvajanju zanesljivega, kakovostnega, prijaznega in okolju varnega ravnanja s skladiščenim blagom.

1. člen

Zavod s svojimi delavci ali drugimi pooblaščenimi osebami lahko ob vsakem času kontrolira količino in kakovost uskladiščenih blagovnih rezerv in ima v spremstvu skladiščnika prost vstop v skladišče.

**ZAVAROVANJE BLAGA**

1. člen

Zavod se zavezuje skleniti v skladu s svojimi standardi zavarovanje svojega premoženja in premoženjskih interesov. Skladiščnik pa se zavezuje skleniti v skladu s svojimi standardi zavarovanje svojega premoženja in premoženjskih interesov, ki vključuje minimalno splošno odgovornost za civilno pravne odškodninske zahtevke z vključitvijo zavarovalnega kritja za zahtevke zaradi škode na premoženju.

Skladiščnik se zavezuje izročiti Zavodu fotokopijo vsakokratne veljavne zavarovalne dokumentacije za zavarovanje splošne odgovornosti po prvem odstavku tega člena.

**OBRAČUN IN PLAČILO SKLADIŠČENJA**

1. člen

Zavod bo skladiščniku priznal stroške skladiščenja in obnavljanja na podlagi e-računa, ki ga bo izstavil skladiščnik enkrat mesečno za pretekli mesec, in sicer najkasneje do 8. v tekočem mesecu.

Ob začetku proračunskega leta in ob prenehanju veljavnosti sklenjene pogodbe oziroma dodatkov skladiščnik ne bo izstavil računa pred prejemom podpisanega dodatka za naslednje proračunsko leto in v tem času obveznost plačila še ni zapadla.

Rok plačila računa je 30 dni od njegovega prejema. V primeru zamude pripadajo skladiščniku zakonsko določene zamudne obresti.

Pri izračunu stroškov skladiščenja in obnavljanja se upošteva zaloga blagovnih rezerv na 15. dan tekočega meseca.

Za Zavod ne nastanejo nobene obveznosti, ki jih ne določa ta pogodba ali niso določene v pisni obliki.

1. člen

Če blago ni skladiščeno najmanj 15 dni v mesecu, se skladiščnina ne obračuna.

Mesečna višina stroškov na dan sklenitve te pogodbe znaša: \_\_\_\_\_\_\_\_\_\_\_ (brez DDV-ja) oziroma \_\_\_\_\_\_\_\_\_\_\_\_(z DDV-jem).

Okvirna letna vrednost te pogodbe je \_\_\_\_\_\_\_\_\_\_\_\_\_ brez DDV-ja) oziroma \_\_\_\_\_\_\_\_\_\_\_\_ (z DDV-jem).

1. člen

Zaloge blagovnih rezerv, skladiščene pri skladiščniku, ki so last Zavoda, skladiščnik knjiži na izven bilančnih kontih v skladu z računovodskimi standardi in te blagovne rezerve predstavljajo premoženje Zavoda, ki ne more biti premoženje morebitne stečajne ali poravnalne mase skladiščnika.

**FINANČNO ZAVAROVANJE**

1. člen

Skladiščnik se zavezuje, da bo v zavarovanje uskladiščenih blagovnih rezerv, Zavodu izstavil tri (3) bianco podpisane menice z menično izjavo brez protesta v višini do vrednosti, po kateri je zavod odkupil uskladiščeno gorivo (skupna prodajna cena), povečano za 10 %, kar znaša EUR . V primeru, ko bi prišlo do koriščenja prve od menic, je izvajalec dolžan v roku desetih delovnih dni dostaviti, nadomestno potrjeno bianco menico. Višine zneskov koriščenja so opredeljene s kršitvami po tej pogodbi.. Zavod bo lahko unovčil menico v vseh primerih uveljavljanja pravic iz 13., 14. in 15. člena te pogodbe, kakor tudi v primeru uveljavljanja druge odškodninske ter drugih odgovornosti skladiščnika.

Menična izjava je sestavni del te pogodbe.

Zavod lahko nastalo škodo iz 13., 14. in 15. člena te pogodbe obračuna pri plačilu računa skladiščniku.

V primeru ugotovljene slabše bonitete skladiščnika lahko Zavod zahteva dodatna zavarovanja. V kolikor skladiščnik ne zagotovi dodatnega zavarovanja, ima Zavod pravico odpovedati pogodbo brez odpovednega roka.

**KRŠITVE POGODBE**

1. člen

V primeru, da uskladiščene količine blagovnih rezerv ob kontrolnem pregledu ne ustrezajo pogodbeni količini, Zavod manjkajočo količino zaračuna skladiščniku po dnevnih tržnih cenah enakih blagovnih rezerv, prav tako mu zaračuna vse stroške, vezane na ta nakup. Zavod lahko nabavi manjkajoče blagovne rezerve na račun skladiščnika po pravilih kritnega nakupa ali unovči menico. Skladiščnik je dolžan Zavodu poravnati tudi vso morebitno nastalo škodo.

1. člen

Enako pravico kot po prejšnjem členu ima Zavod tudi, če kakovost uskladiščenih blagovnih rezerv ne ustreza kakovosti prevzetih blagovnih rezerv ob uskladiščenju. V tem primeru da Zavod nekakovostne blagovne rezerve skladiščniku na razpolago in nabavi blagovne rezerve ustrezne kakovosti na njegove stroške po pravilih kritnega nakupa ali unovči menico. Skladiščnik je dolžan Zavodu poravnati tudi vso morebitno nastalo škodo.

1. člen

Zavod ima tudi pravico, da v primeru nastale škode na skladiščenih blagovnih rezervah iz naslova okvar ali tehničnih oziroma tehnoloških pomanjkljivosti na skladišču, da nekakovostne blagovne rezerve skladiščniku na razpolago in nabavi manjkajoče blagovne rezerve ali blagovne rezerve ustrezne kakovosti na njegove stroške.Zavod lahko nabavi manjkajoče blagovne rezerve ali blagovne rezerve ustrezne kakovosti na račun skladiščnika po pravilih kritnega nakupa ali unovči menico. Skladiščnik je dolžan Zavodu poravnati tudi vso morebitno nastalo škodo.

1. člen

V primeru, da skladiščnik neupravičeno zaračuna in prejme plačilo za naloge iz 4. člena te pogodbe, je dolžan plačilo vrniti takoj skupaj z zakonitimi zamudnimi obrestmi, obračunanimi od dneva prejema plačila.

1. člen

V primeru bistvene kršitve določil te pogodbe, ima drug pogodbenik pravico, da pogodbo pisno odpove s šestmesečnim odpovednim rokom.

Za bistveno kršitev se šteje:

* če kateri od pogodbenikov s svojim ravnanjem krivdno povzroči oz. ne odpravi okoliščin, ki bi lahko resno ogrožale življenja ali imele večje posledice na kakovost okolja;
* če kateri od pogodbenikov zaradi opustitve svojih obveznosti povzroči nastanek večje škode v skladišču oz. daljši zastoj v njegovem delovanju;
* če kateri od pogodbenikov krši pogodbene določbe in kljub pisnemu pozivu v danem roku kršitve ne odpravi.

Zavod lahko pogodbo enostransko odpove s šest mesečnim odpovednim rokom, če za to obstaja eden od naslednjih razlogov:

* če količina uskladiščenega blaga odstopa za več kot je maksimalni dopustni primanjkljaj pri skladiščenju v skladu s Pravilnikom o največjem dopustnem primanjkljaju trošarinskih izdelkov ali kakovost uskladiščenega blaga odstopa od zahtevane kakovosti ter za odstopanje ne obstaja dokazljiv in upravičljiv razlog;
* če je zoper izvajalca uveden postopek likvidacije ali stečaja;
* če pri izvajalcu pride do bistvene spremembe v lastništvu in Zavod iz tega razloga upravičeno meni, da je pravilno izpolnjevanje pogodbenih obveznosti ogroženo; pri čemer bistvena sprememba v lastništvu pomeni, da fizične ali pravne osebe po podpisu te pogodbe neposredno ali posredno pridobijo 50 % ali več kapitala ali glasovalnih pravic pri izvajalcu ali lahko obvladujoč vpliv izvajajo na kakšen drug način;
* je bilo javno naročilo tekom trajanja te pogodbe tako bistveno spremenjeno, da terja nov postopek javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Odpoved se poda s priporočenim pismom. Kot datum odpovedi šteje poštni žig pri oddaji pisma na pošto.

Zavod ima pravico takoj odstopiti od te pogodbe v primeru nevestnega dela skladiščnika, ki povzroča ali utegne povzročiti škodo na blagovnih rezervah, in v primeru samovoljne odtujitve blagovnih rezerv in v drugih primerih bistvenih kršitev pogodbe. Zavod ima pravico takoj odstopiti od te pogodbe, če je nad skladiščnikom začet postopek prisilne poravnave, stečaja ali likvidacije.

Skladiščnik je v primeru odpovedi dolžan predati Zavodu obnovljene blagovne rezerve oz. v primeru, da se Zavod odloči za prodajo blagovnih rezerv, v postopku oddaje javnega naročila oddati ponudbo za odkup blagovnih rezerv po trenutnih tržnih cenah.

1. člen

Pooblaščena predstavnika pogodbenih strank – skrbnika pogodbe sta:

* za Zavod: sord@dbr.si
* za skladiščnika:

**UPORABA PREDPISOV**

1. člen

Za vse, kar ni predvideno s to pogodbo, veljajo določila Obligacijskega zakonika, Zakona o blagovnih rezervah in drugih veljavnih predpisov.

1. člen

Skladiščnik je seznanjen, da so skladiščene blagovne rezerve pod posebnim režimom državnih blagovnih rezerv, zato nima pravice zadrževati blagovnih rezerv iz kateregakoli naslova in na njih ne more ustanavljati morebitne pridržne, zastavne ali druge pravice.

1. člen

Podatki iz te pogodbe predstavljajo tajnost in ne smejo biti dostopni nepooblaščenim osebam. Skladiščnik je dolžan te podatke varovati v skladu z Zakonom o tajnih podatkih in iz njega izhajajočih podzakonskih aktov.

1. člen

Pogodbeni stranki morebitna nesoglasja rešujeta sporazumno. V primeru spora je pristojno sodišče v Ljubljani.

**PROTIKORUPCIJSKA KLAVZULA**

1. člen

Če kdo v imenu ali na račun skladiščnika, predstavniku ali posredniku Zavoda v zvezi s to pogodbo obljubi, ponudi ali da kakšno nedovoljeno korist za:

* + pridobitev posla ali
  + za sklenitev posla pod ugodnejšimi pogoji ali
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je Zavodu povzročena škoda ali je omogočena pridobitev nedovoljene koristi predstavniku ali posredniku Zavoda, skladiščniku ali njegovemu predstavniku, zastopniku, posredniku;

je ta pogodba nična.

1. člen

Pogodba šteje za sklenjeno z dnem podpisa obeh pogodbenih strank in se uporablja od 1.7.2021 do 31.12.2023.

**RAZVEZNI POGOJ**

Ne glede na navedeno v posameznih določbah te pogodbe, je pogodba razvezana v primeru izpolnitev naslednjih okoliščin in pogojev:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + 1. plačilom za delo,
    2. delovnim časom,
    3. počitki,
    4. opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. člen

Pogodba je napisana v štirih enakih izvodih, od katerih vsaka pogodbena stranka prejme po dva izvoda.

Datum: Datum:

Številka: Številka

Tomi RUMPF

DIREKTOR DIREKTOR

Priloga 1 k Pogodbi o skladiščenju in obnavljanju državnih blagovnih rezerv

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Zap. | Vrsta storitve | Količina v litrih | Skladiščnina EUR/liter | Skladiščnina EUR/mes | Skladiščnina v obdobju 1-12/20xx | Prevzem EUR/1000 litrov | Prevzem skupaj EUR | Odprema v EUR/1000 litrov | Odprema skupaj EUR | Skupaj EUR |
|  |  |  |  |  |  |  |  |  |  |  |
| 1. | Skladiščenje | 44.580 | 0,00895 |  |  |  |  | 1 |  |  |
| 2 | Obnavljanje 1 x letno |  |  |  |  | 1 |  | 1 |  |  |
|  |  |  |  |  |  |  |  |  |  |  |

OPIS BLAGA:

DODATNO:

V primeru sprostitve blaga bo Skladiščnik, v skladu z odločitvijo Zavoda, izvajal tudi prevoze blaga po takratnih tržnih cenah za prevoz tovrstnega blaga.

Ob vsaki sprostitvi bo Zavod izdal naročilnico za prevoz.

Pogodbeni stranki se dogovorita, da bo Skladiščnik račune za poravnavanje obveznosti skladiščenja in obanavljanja pošiljal v obliki e-računov.

Priloga 2

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_, \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ (kraj in datum)

(izdajatelj menice)

**M E N I Č N A I Z J A V A**

……………………….(skladiščnik) za zavarovanje vseh terjatev Zavoda Republike Slovenije za blagovne rezerve (v nadaljevanju: Zavod) do izdajatelja menice iz naslova pogodbe ....................... št. ............ z dne ........... izročamo Zavodu tri (3) **bianco podpisane menice** na katerih je podpisan (oz. so podpisani)

za izdajatelja: \_\_\_\_\_\_\_\_\_\_\_\_\_\_\_\_\_\_(skladiščnika), \_\_\_\_\_\_\_\_\_, \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ kot \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(ime in priimek) (funkcija) (podpis)

\_\_\_\_\_\_\_\_\_\_\_\_\_\_\_\_\_\_\_ kot \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(ime in priimek) (funkcija) (podpis)

Podpisnik (oz. podpisniki) menic je (so) pooblaščen za podpisovanje menic.

Pooblaščamo Zavod, da :

* izpolni bianco menico do višine zapadlih in neporavnanih pogodbenih obveznosti,
* izpolni vse druge sestavne dele menic, ki niso izpolnjeni ter uporabi izpolnjene menice za izterjavo zapadlih in neporavnanih obveznosti,
* po potrebi zapiše na menici tudi katerokoli menično klavzulo, ki sicer ni bistvena menična sestavina.

Pooblastilo velja tudi za vse kasnejše pridobitelje terjatev, ki so zavarovane s to menico skladno s tem pooblastilom. Izdajatelj izrecno potrjuje in soglaša, da velja to pooblastilo in bianco menica tudi v primeru spremembe pooblaščenih podpisnikov izdajatelja po dnevu izdaje te izjave.

Pooblaščamo Zavod, da menice domicilira pri ................................................. (navedba banke), ki vodi naš transakcijski račun št. ..................................... oz. da menice domicilira pri katerikoli drugi banki ali finančni organizaciji ali osebi, ki vodi naš račun.

S podpisom te izjave pooblaščamo vsakokratnega domiciliata in mu nepreklicno dovoljujemo, da v primeru predložitve izpolnjene katere od teh menic s kopijo te izjave, iz katerih koli naših sredstev pri domiciliatu izplača Zavodu vsak znesek, do popolnega plačila po tej izjavi izpolnjenih in domiciliranih menic.

Če lastna menica ni plačana iz denarnih sredstev na računih pri katerikoli banki ali finančni organizaciji ali osebi, ki vodi naš račun ima Zavod pravico, da jo unovči iz kateregakoli drugega premoženja.

Izjavljam, da Zavodu ni treba menice protestirati in da ne bom ugovarjal zaradi protestiranja ter izjavljam, da se že vnaprej odpovedujem vsem ugovorom zaradi menično pravnega uveljavljanja menice.

Priloge: tri bianco podpisane menice

\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis in žig izdajatelja)